*Мастер студије*

Пријемни испит за мастер студије класичних наука подразумева да кандидати напишу **мотивационо писмо** које неће бити дуже од 3000 карактера и које ће садржати: податке о кандидату, његовом претходном школовању и раду; разлоге за уписивање мастер студија класичних наука; интересовања у области класичних наука; план будућих истраживања са предлогом и нацртом теме завршног мастер рада.

*Докторске студије*

Пријемни испит за докторске студије класичних наука састоји се из писаног и усменог дела.

Писани део подразумева да кандидати напишу **мотивационо писмо** које неће бити дуже од 4000 карактера и које ће садржати: податке о кандидату, његовом претходном школовању и раду; разлоге за уписивање докторских студија класичних наука; интересовања у области класичних наука; план будућих истраживања са предлогом и нацртом теме докторске дисертације. Предлог докторске дисертације дат у мотивационом писму не обавезује кандидата да на докторским студијама и реализује дисертацију у складу са тим предлогом, већ служи за процену компетентности и мотивисаности кандидата за бављење научностраживачким радом у области класичних наука.

Усмени део пријемног испита за упис на докторске студије класичних наука представља **интервју** током којег кандидат у форми разговора са Комисијом за упис на докторске студије усмено износи мотивацију за упис на докторске студије, представља своја ранија истраживачка искуства и резултате, образлаже предлог истраживања која у току докторских студија има у плану, укључујући и предмет докторске дисертације. Утврђивање компетентности кандидата у оквиру интервјуа може укључивати и усмену проверу нивоа знања старогрчког и латинског језика у виду ex tempore читања и превођења краћих одељака текста.